《呈王侍郎昆仲二首》
宋代·赵蕃

先契今余几，交情不易论。
畴能逾薄俗，未肯弃衰门。
慨念我伯仲，仰怀公弟昆。
自知真瓦砾，那得并玙璠。
谁谓长江远，兹来匹马左。
匪因穷附达，政以曲能敦。
遗爱凄其久，高风凛若存。
青云看星聚，白发对鴒原。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。